Foto: Ivo Cagalj/PIXSELL



DVA su osobna automobila izgorjela u požaru koji je buknuo u prvim satima petka u Splitu, a policija istražuje kako je izbila vatra.



Vatrogasci su oko 3 sata dobili dojavu da u Vukovarskoj 111 gori parkirani Fiat Punto i da se vatra proširila i na prednji dio parkiranog Opela.

Osmorica vatrogasaca Javne vatrogasne postrojbe (JVP) Grada Splita s dva vozila brzo su ugasila vatru. Policija obavlja očevid.

Izgorio je Fiat punto, parkiran u Vukovarskoj ulici. Automobil je star 17 godina, i u vlasništvu je profesorice talijanskog koja je izjavila kako je na automobilu prije par dana promijenjen akumulator, ali kako nije primijetila nikakve probleme.

Kako su pokazali prvi rezultati očevida, radi se o samozapaljenju automobila.

Tekst se nastavlja ispod oglasa

Prometna autobusa i policijskoga automobila



U 5 sati je u Splitu zabilježena i prometna nesreća u kojoj je sudjelovao autobus gradskog prijevoznika "Promet" i policijsko vozilo.

Nesreća se dogodila u Hercegovačkoj ulici kod broja 18, a u sudaru su ozlijeđena dvojica policajaca. Policija i ondje obavlja očevid.